PRM บวกสวนตลาด! แนวโน้มกำไรปี 64-65 โตแรง หลังคว้างานใหม่เพียบ
PRM บวกสวนตลาด! แนวโน้มกำไรปี 64-65 โตแรง หลังคว้างานใหม่เพียบ
PRM บวกสวนตลาด! แนวโน้มกำไรปี 64-65 โตแรง หลังคว้างานใหม่เพียบ
26 ม.ค. 2564

ผู้สื่อข่าวรายงานว่า ราคาหุ้นบริษัท พริมา มารีน จำกัด (มหาชน) หรือ PRM ล่าสุด ณ เวลา 10.19 น. อยู่ที่ระดับ 8.10 บาท ปรับตัวขึ้น 0.20 บาท หรือ 2.53% ด้วยมูลค่าการซื้อขาย 163.09 ล้านบาท
โดยราคาหุ้นปรับตัวขึ้นอย่างต่อเนื่องเป็นวันที่ 2 ติดต่อกัน นับตั้งแต่ราคาหุ้นอยู่ที่ระดับ 7.90 บาท ปรับตัวขึ้น 3.27%
ด้าน บล.เคทีบี (ประเทศไทย) แนะนำ “ซื้อ” PRM ราคาเป้าหมาย 12 บาท/หุ้น โดยมีมุมมองเป็นบวกมากขึ้นจากการที่ PRM จะเข้าซื้อหุ้น 100%ในไทยออยล์มารีน (TM) จาก Thai Oil (TOP TB) โดย PRM จะได้ประโยชน์จากดีลนี้ดังนี้
1) รับงานใหม่เพิ่มจาก TOP 2) PRM คาดว่าหลังจากเข้าซื้อ TM จะพลิกกลับมามีกำไร (TM ปี 2019 ขาดทุน -216 ล้านบาท, 9 เดือนแรกของปี 2563 กำไร +34 ล้านบาท) จากการเพิ่มรายได้และบริหารจัดการค่าใช้จ่ายได้ดีกว่า และ 3) รายได้จากธุรกิจเรือขนส่งน้ำมันระหว่างประเทศในปี 2565 เพิ่มขึ้นเป็น 25% จากปี 2563 ที่ 3%
โดยประเมินจะมีกำไรปีละไม่ต่ำกว่า 100 ล้านบาท/ลำ โดยคาดว่าจะรับเรือใหม่ 1 ลำ ภายในปี 2564 และอีก  2 ลำจะรับในปี 2565
ทั้งนี้ยังประเมินกำไรสุทธิปี 2564-2565 ที่ 1.7 พันล้านบาท (+12% จากช่วงเดียวกันเมื่อปีก่อน) และ 1.9 พันล้านบาท (+12% จากช่วงเดียวกันเมื่อปีก่อน) ตามลำดับ แต่หากรวมงานใหม่ประเมินว่าจะช่วยเพิ่มกำไรในปี 2564-2565 ได้อีกไม่ต่ำกว่าราว 50 ล้านบาท และ 250 ล้านบาท หรือคิดเป็นการเพิ่มขึ้นของกำไรสำหรับปี 2564-2565 อีก +3%  และ +13% คิดจากสมมติฐานต้นทุนการเช่า/ซื้อเรือ VLCC ที่ราคาปัจจุบัน โดยยังไม่ได้รวมกำไรที่เพิ่มขึ้นนี้ในประมานการ
ด้าน ราคาหุ้นปรับตัวลงและ underperform SET -23% ในช่วง 3 เดือนที่ผ่านมา จากเรือ domestic trading ที่ฟื้นตัวช้า และการซื้อเรือ FSU ใหม่ที่ยังไม่แน่นอน ทั้งนี้ ยังคงแนะนำ ซื้อ จากแนวโน้มกำไรไตรมาส 4/2563 ที่จะยังคงเติบโตโดดเด่นจากช่วงเดียวกันเมื่อปีก่อน และปี 2564 ยังมีแนวโน้มเติบโตได้ต่อเนื่อง และกำไรยังมี upside เพิ่มจากแผนการเข้าซื้อหุ้น TM ซึ่งจะทำให้ PRM จะได้งานใหม่เพิ่มจาก TOP ด้วยซึ่งกรณีหากรวมงานใหม่จะทำให้ราคาเป้าหมายใหม่ในปี 2564 อยู่ที่ 12.50 บาท